हाथरस में टीएमसी सांसद डेरेक ओ ब्रायन और काकोली घोष के साथ धक्का-मुक्की
हाथरस पीड़िता के परिवारवालों से मिलने पहुंचे टीएमसी के प्रतिनिधिमंडल के साथ यूपी पुलिस ने धक्का-मुक्की की। इस धक्का-मुक्की में टीएमसी सांसद डेरेक ओ ब्रायन जमीन पर गिर पड़े।
नई दिल्ली: हाथरस पीड़िता के परिवारवालों से मिलने पहुंचे टीएमसी के प्रतिनिधिमंडल के साथ यूपी पुलिस ने धक्का-मुक्की की। इस धक्का-मुक्की में टीएमसी सांसद डेरेक ओ ब्रायन जमीन पर गिर पड़े। टीएमसी सांसद काकोली घोष ने पुलिस पर धक्का-मुक्की का आरोप लगाया। उन्होंने कहा कि वे लोग अपने पार्टी की प्रमुख ममता बनर्जी के आदेश पर पीड़ित परिवार से मिलने के लिए हाथरस पहुंची थी लेकिन प्रशासन ने उन्हें पीड़ित परिवार से मिलने नहीं दिया। जब वे आगे बढ़ने लगे तो उनके साथ धक्का-मुक्की की गई। इस घटना से नाराज टीएमसी के सांसद वहीं धरने पर बैठ गए हैं। 